VEDTEKTER FOR SKOLEFRITIDSORDNINGEN VED FLAKSTAD BARNE- OG UNDOMSSKOLE

Innhold

[§ 1 Hjemmel og virkeområde 2](#_Toc175842703)

[§ 2 Formål 2](#_Toc175842704)

[§ 3 Eierforhold 2](#_Toc175842705)

[§ 4 Opptaksmyndighet 2](#_Toc175842706)

[§ 4.1 Opptakskriterier 3](#_Toc175842707)

[§ 4.2 Opptaksperiode 3](#_Toc175842708)

[§ 4.3 Oppsigelse 3](#_Toc175842709)

[§ 4.4 Endring av plass 3](#_Toc175842710)

[§ 4.5 Klager 3](#_Toc175842711)

[§ 5 Valg av type SFO plass 3](#_Toc175842712)

[§ 6 Foreldrebetaling 4](#_Toc175842713)

[§ 6.1 Manglende betaling og manglende henting til rett tid 4](#_Toc175842714)

[§ 6.2 Kjøpe enkeltdager for barn som ikke har SFO plass 4](#_Toc175842715)

[§ 6.3 Søskenmoderasjon 4](#_Toc175842716)

[§ 6.4 Betaling og oppstart 4](#_Toc175842717)

[§ 7 Leke og oppholdsareal 5](#_Toc175842718)

[§ 8 Åpningstider og tilbud i ferier 5](#_Toc175842719)

[§ 8.1 Daglig åpningstid 5](#_Toc175842720)

[§ 8.2 Planleggingsdager 5](#_Toc175842721)

[§ 9 Klær og kost 5](#_Toc175842722)

[§ 9.1 Matpakke 5](#_Toc175842723)

[§10 Ledelse 5](#_Toc175842724)

[§ 10.1 Bemanning 6](#_Toc175842725)

[§ 10.2 Organisering 6](#_Toc175842726)

[§ 10.3 Samarbeid mellom skole og skolefritidsordning 6](#_Toc175842727)

[§ 10.4 Samarbeid foresatte 6](#_Toc175842728)

[§ 11 Taushetsplikt 7](#_Toc175842729)

[§ 12 Politiattest 7](#_Toc175842730)

[§ 13 Forsikring 7](#_Toc175842731)

[§ 14 Skyss 7](#_Toc175842732)

[§ 15 Oppdatering 7](#_Toc175842733)

# 

# § 1 Hjemmel og virkeområde

Skolefritidsordningen (SFO) i Flakstad kommune drives med hjemmel i Opplæringsloven § 4-5, forskrifter og lokale vedtekter.

# § 2 Formål

Opplæringsloven § 4-5 viser til at barna skal ta del i lek, kultur- og fritidsaktiviteter. Aktivitetene skal være tilpasset barnas alder, funksjonsevne og interesse. Barna skal oppleve omsorg og bli passet godt på, og barn med nedsatt funksjonsevne skal få gode utviklingsvilkår. Barna har samme rett til et godt miljø på SFO som i skolen. Opplæringsloven § 12 sier at: «alle elever i grunnskoler og videregående skoler har rett til et godt fysisk og psykososialt miljø som fremmer helse, trivsel og læring». Det skal arbeides systematisk for å fremme helse, miljøet og sikkerheten for elevene. Ny rammeplan gjeldende fra august 2021 er en forskrift og er styrende for innholdet i skolefritidsordningen. Flakstad kommune vil i tråd med rammeplanen legge til rette for at «SFO har muligheter til å planlegge og evaluere virksomheten, drive kompetanseheving og reflektere over innhold og arbeidsmåter».

# § 3 Eierforhold

Skolefritidsordningen eies og drives av Flakstad kommune etter de retningslinjer som er vedtatt av kommunestyret og § 4-5 i opplæringsloven med forskrifter. Skolefritidsordningen er lokalisert på skolen.

# § 4 Opptaksmyndighet

Flakstad kommune har opptaksmyndighet. De som ønsker plass, søker på kommunens hjemmeside- SFO/skolefritidsordningen- Flakstad kommune (flakstad.kommune.no). SFO- leder er delegert myndighet til å innvilge/avslå søknader. Svar på søknad skal skje senest etter 14 dager.

## § 4.1 Opptakskriterier

Elever i 1.- 4. trinn og elever fra 1.- 7. trinn med særskilte behov skal ha et tilbud om skolefritidsordning. Er det ikke plass til alle som søker, skal de minste elevene og elever med særskiltebehov prioriteres.

## § 4.2 Opptaksperiode

Hovedopptaket har søknadsfrist 15. mai. Det kan søkes om plass gjennom hele skoleåret. Barn som har fått plass i SFO, beholder denne til og med 4. trinn om den ikke sies opp før. Foresatte skal ha mottatt svar på opptak innen 1. juni.

## § 4.3 Oppsigelse

Oppsigelse av plassen må skje skriftlig ved å sende en mail til SFO- leder eller rektor. Oppsigelsestiden er 1 måned, og er gjeldende fra den første i hver måned. Det vil si at hvis dere leverer en oppsigelse den 26 april, vil den ikke være gjeldende før 1. mai.

## § 4.4 Endring av plass

Endring av plass skjer via kommunens hjemmeside, og kan skje en gang pr. skoleår. Plassen endres 1 måned etter innmeldt ønske.

## § 4.5 Klager

Klager på opptak eller andre opplevelser knyttet til SFO sendes til rektor— som kan gjøre om på vedtaket. Dersom dere ikke opplever respons fra rektor kan klagen sendes til skoleeier, rådmann og formannskap.

# § 5 Valg av type SFO plass

Betalingssatsene for SFO er fordelt på to satser:

* Inntil 9 timer fordelt utover en uke.
* Over 9 timer i fordelt utover en uke.

Skolefritidsordningen har tilbud i skolens ferier (høstferie, vinterferie, siste uke i juni og dagene før skolestart).

Elever som har SFO plass kan kjøpe ekstratimer ved behov. Behovet må avtales med SFO- leder i god tid før timene skal benyttes (minimum 3 dager før).

# § 6 Foreldrebetaling

Betalingssatsene fastsettes årlig (desember) av kommunestyret, med gyldighet fra 1. januar påfølgende år. Betaling for mat kommer i tillegg. Det betales også dersom barna ikke møter alle dagene. Juli er betalingsfri måned. Betalingskrav sendes ut månedlig fra Flakstad kommune. Betalingssatsene skal oppdateres på hjemmesiden årlig.

## § 6.1 Manglende betaling og manglende henting til rett tid

Dersom fastsatt foreldrebetaling ikke finner sted til rett tid, gjelder kommunens regler for innkreving av betaling. Det kan føre til en oppsigelse av plassen med en 2 ukers varsel. Dersom foresatte ikke henter barna til rett tid påløper det et ekstra gebyr. Se hjemmeside.

## § 6.2 Kjøpe enkeltdager for barn som ikke har SFO plass

Dersom spesielle situasjoner skulle oppstå kan det gis mulighet for å kjøpe enkeltdager også for barn som ikke går på SFO til daglig. Dette forutsetter at det ikke utløser behov for å leie inn ekstra personell. Det tas kontakt med SFO – leder. Kostnad ut fra fastsatt timesats.

## § 6.3 Søskenmoderasjon

Det gis 20 % søskenmoderasjon for barn nummer 2. Det er ikke søskenmoderasjon på kostpenger.

## § 6.4 Betaling og oppstart

Dersom et barn begynner før den 15 i måneden betaler foresatte for hele måneden. For et barn som starter etter den 15 i måneden betales det for halv måned.

# § 7 Leke og oppholdsareal

SFO har et eget oppholdsrom i basen på småtrinnet. De har også tilgang til skolens formingsrom og musikk avdeling. SFO benytter seg av skolens uteområde, og flerbrukshallen når denne er ferdig. SFO skal også benytte seg av nærmiljøet rundt skolen, og har muligheten for å gå på stranden eller biblioteket.

# § 8 Åpningstider og tilbud i ferier

SFO følger skoleruta, og er åpen når skolen er åpen. Juli er feriemåned. Det holdes åpent i høstferie, vinterferie og deler av august dersom det er flere enn 4 påmeldte. Det vil si at SFO er stengt hele juli, halve august, julaften, romjulen, påskeferien og på planleggingsdager.

## § 8.1 Daglig åpningstid

Ved Flakstad barne- og ungdomsskole er SFO åpent fra 07.30- 16.15, det samme gjelder i feriene dersom det er behov.

## § 8.2 Planleggingsdager

Det skal settes av 5 planleggingsdager i året. Foresatte informeres om dette i god tid.

# § 9 Klær og kost

Alle klærne må være merket, hvis ikke risikerer foresatte og miste en del utstyr.

## § 9.1 Matpakke

Barna spiser medbrakt mat på SFO. Det vil likevel være dager hvor SFO lager noe felles de kan spise da rammeplanen har det som satsningsområde. Dette vil i så tilfelle stå i årsplanen til SFO.

# §10 Ledelse

Rektor er pedagogisk- og administrativt ansvarlig for skolefritidsordningen. Avdelingsleder for SFO har ansvar for den daglige driften. Det skal settes av samarbeidstid mellom rektor og SFO- leder med tanke på informasjon, tilrettelegging og videreutvikling av SFO.

## § 10.1 Bemanning

Bemanningen i barnegruppen skal være i forhold til antall barn som er til stede, barnas alder, og i tillegg eventuelle behov for særskilt oppfølging av enkeltbarn eller grupper. Det skal som hovedregel ikke være mer enn 11 barn pr. voksen, men alltid være to voksne tilgjengelig dersom barnetallet er fra 11- oppover. Med tilgjengelig menes at person nummer to skal være på skolens område, og det skal være kjent for barna og den/de andre voksne hvor denne er.

## § 10.2 Organisering

Innhold, organisering og kvalitetsutvikling i SFO er beskrevet i Rammeplanen for SFO. I rammeplanen beskrives satsningsområdene i SFO, som vennskap, lek og læring samt sentrale aktivitetsområder; fysiske aktiviteter, kulturaktiviteter, koding og måltid.

## § 10.3 Samarbeid mellom skole og skolefritidsordning

Skole og skolefritidsordning hviler på den samme pedagogiske plattformen og et sosialkonstruktivistisk læringssyn. De voksne samarbeider til det beste for det enkelte barn, og for trygt og godt skolemiljø. Ansatte ved skole og skolefritidsordning treffes daglig i undervisningssammenheng og ved overgang skole- SFO. I tillegg er det satt opp til ukentlige samarbeidsmøter mellom pedagogene og assistentene i SFO. Avdelingsleder for SFO er fast medlem av skolens lederteam og utviklingsgruppe når det er saker som berører SFO.

## § 10.4 Samarbeid foresatte

Skolens samarbeidsutvalg er det rådgivende organ for skolefritidsordningen. Avdelingsleder SFO møter i samarbeidsutvalget når det er fremmet saker som angår SFO. Minst en forelder med barn i skolefritidsordningen bør velges inn som representant i SU.

De ansatte ønsker et nært samarbeid med foresatte og vil derfor delta på de ordinære foreldremøtene om høsten fra og med skoleåret 25/26, dette for å snakke om rutinene på SFO og gå gjennom årsplanen.

# § 11 Taushetsplikt

Personalet på SFO og medlemmer av utvalg har taushetsplikt etter de retningslinjer som gjelder i Forvaltningsloven § 13.

# § 12 Politiattest

Den som skal tilsettes i SFO, må legge fram politiattest etter Opplæringsloven § 17-11.

# § 13 Forsikring

Barn i SFO er forsikret på samme måte som barn i grunnskolen.

# § 14 Skyss

Det gis ikke rett til skyss før og etter SFO, siden dette er et frivillig tilbud.

# § 15 Oppdatering

Vedtektene oppdateres slik at de samsvarer med gjeldende lovverk, forskrifter, sentrale bestemmelser og kommunale vedtak. Revidering av vedtektene som følge av lov- og forskriftsendring, prisendringer og kommunale/ sentrale vedtak foretas administrativt og gjøres tilgjengelig på kommunens hjemmeside.